Սուրբ Սարգիս եկեղեցի (Լոնդոն)

Լոնդոնի Սուրբ Սարգիս եկեղեցի (), Հայ Առաքելական եկեղեցու տաճար Մեծ Բրիտանիայի մայրաքաղաք Լոնդոնի Քենսինգթոն թաղամասում։

Եկեղեցու հասցեն հետևյալն է. St Sarkis Armenian Church Iverna Gardens, Kensington London W8 6TP, UK։

 Պատմություն 

Եկեղեցու կառուցման աշխատանքները հովանավորել է հայ գորածարար և բարերար Գալուստ Գյուլբենկյանը տեղի հայ համայնքի «հոգևոր մխիթարության» և հավաքի վայր ապահովելու համար։ Եկեղեցու կառուցման աշխատանքները սկսվել էին 1922 թվականի փետրվար ամսին, իսկ վերջացել են 1923 թ. հունվարի 11, երբ էլ եկեղեցին օծվել է։ Եկեղեցուն մերձ գտնվող քահանայի տունը նույնպես կառուցվել է եկեղեցու կառուցման ընթացքում։ Եկեղեցու ճարտարապետներն են եղել Արթուր Դեվիսը en () և Չարլզ Մյուեսին en (), ով գծել է եկեղեցու գծապատկերը, հիմնվելով Հայաստանում գտնվող 13-րդ դարի Հաղպատավանքի զանգակատան կառուցվածքին։ Եկեղեցուն ներքուստ և արտաքուստ կառուցված է Պորթլենդից բերված քարով։

1937 թվականին եկեղեցու հյուսիսային մասոմ ապսիդաձև մկրտության ավազան է կառուցվել, իսկ արևմտյան կողմից տաճարը լայնացրել են ավելի շատ մարդ ընդունելու համար։
Ավելի ուշ, 1950 թվականին հարավարևելյան մասում խորան է ավելացվել։ Բոլոր այդ ավելացումները կատարել են Հոլոուեյ եղբայրները () Դեվիսի և Մյուեսի ղեկավարության ներքո։

 Ժամանակակից իրավիճակ 
Այժմ եկեղեցին ֆինանսավորվում է Գյուլբեկյանի կողմից հիմնադրված հիմնադրամից։

 Եկեղեցու պահպանություն 
Եկեղեցու Հոգաբարձական խորհուրդը.
 Հրաչ Չիլինգարյան (Hratch Tchilingirian, PhD, նախագահ)
 Ջոն Կյուրկջյան (John Kurkjian, MA, տեղակալ)
 Գագիկ Ստեփան-Սարգսյան (Gagik Stepan-Sarkissian, PhD, քարտուղար)
 Հովնան Համբարձումյան (Hovnan Hampartsoumian, FCA, գանձապահ)

 Եկեղեցու հոգաբարձուները 
 Քրիստոֆեր Արրաթոն (Christopher Arratoon)
 Լևոն Չիլինգիրյան (Levon Chilingirian, OBE)
 Փոլ Գյուլբենկյան (B Paul Gulbenkian, LLB)
 Գրեգորի Քինգ-Անդերվուդ (Gregory King-Underwood)
 Սթիվ Մուրադյան (Steve Mouradian)
 Ստեփան Հովհաննեսով (Stepan Ovanessoff)
 Արմենակ Տոպալյան (Armenag Topalian)

 Հետաքրքիր փաստեր 
 Լոնդոնի Սուրբ Սարգիս եկեղեցին Հաղպատի վանքի զանգակատան կրկնօրինակն է։

 Ծանոթագրություններ 

 Արտաքին հղումներ 
 Լոնդոնի Սուրբ Սարգիս եկեղեցին «Հայազգ» ռուսալեզու հանրագիտարանում 

Կատեգորիա:Մեծ Բրիտանիայի հայոց թեմի վանքեր և եկեղեցիներ
Կատեգորիա:Լոնդոնի եկեղեցիներ
ս
Կատեգորիա:1923 հիմնադրումներ Անգլիայում
Կատեգորիա:Եկեղեցիներ այբբենական կարգով